 JAWAAB: Dowladda imaaraadka xilligaan waxa ay kamid tahay dowladaha Soomaaliya taageera kuwa ugu waaweyn, booqashadeyda Abudhabi-na waxa ay ahayd mid guuleysatay marka dhan walba laga eego, waxaan ka wada hadalnay arrimo dhowr ah oo quseeya xiriirka labadeena dal oo ay ugu weynaayeen ammaanka, waxaan sidoo kale isla eegnay horomarka xerada tababarka ciidamada soomaaliyeed oo ay imaaraadku Muqdisho ka dhiseen sidoo kale isbitaalka Sheekh Saaid ee adeegyada caafimaadka bilaashka ah siiya dadka ku noolo caasimadda, sidoo kale imaaraadku waxa ay ballan qaadeen in ay naga taageeraan barnaamijka dib u dhiska ciidamada iyo in ay gacan ka geystaan bixinta mushaaraadka ciidamada iyo taageerada miisaaniyadda xukuumadda, waxaana sugeynaa in arrimahaan dhowaan ay fulaan. 